b'\n_START_ARTICLE_\nAbderahmanas Jusufis\n_START_SECTION_\nBiografija\n_START_PARAGRAPH_\n1952 m. baig\xc4\x97 Tarptautin\xc4\xaf \xc5\xbemogaus teisi\xc5\xb3 institut\xc4\x85. 1952 m. advokatas Tan\xc5\xbeere, 1959 m. advokat\xc5\xb3 kontoros vadovas._NEWLINE_1943 m. Istiklal partijos narys, 1944 m. darbinink\xc5\xb3 organizacijos narys. Prad\xc4\x97jus persekioti u\xc5\xbe politin\xc4\x99 veikl\xc4\x85 1949 m. emigravo. 1953 m. \xe2\x80\x93 1956 m. Pasiprie\xc5\xa1inimo jud\xc4\x97jimo ir I\xc5\xa1vadavimo armijos narys, 1959 m. vienas i\xc5\xa1 Maroko nacionalin\xc4\x97s liaudies j\xc4\x97g\xc5\xb3 s\xc4\x85jungos (UNFP) steig\xc4\x97j\xc5\xb3, 1959 m. \xe2\x80\x93 1967 m. Generalinio sekretoriato narys. 1959 m. \xe2\x80\x93 1965 m. laikra\xc5\xa1\xc4\x8dio \xe2\x80\x9eAttahrir\xe2\x80\x9c redaktorius. 1959 m. buvo suimtas apkaltinus s\xc4\x85mokslu prie\xc5\xa1 valstyb\xc4\x99, bet byla netrukus nutraukta._NEWLINE_1963 m. v\xc4\x97l suimtas kartu su visa partijos vadovybe ir 2 metus kal\xc4\x97jo. 1965 m. Pary\xc5\xbeiuje dalyvavo M. Ben Barkos procese. 1969 m. \xe2\x80\x93 1975 m. gyveno emigracijoje, nes Maroke buvo nuteistas mirti._NEWLINE_1979 m. UNFP reorganizavus \xc4\xaf Maroko liaudies j\xc4\x97g\xc5\xb3 socialist\xc5\xb3 s\xc4\x85jung\xc4\x85 (USFP), i\xc5\xa1rinktas partijos politinio biuro nariu. 1980 m. gr\xc4\xaf\xc5\xbeo \xc4\xaf Marok\xc4\x85. 1992 m. mirus A. Buabidui tapo partijos pirmuoju sekretoriumi, bet, protestuodamas prie\xc5\xa1 1993 m. rinkim\xc5\xb3 rezultat\xc5\xb3 klastojim\xc4\x85, atsistatydino ir i\xc5\xa1vyko \xc4\xaf Pranc\xc5\xabzij\xc4\x85. 1995 m. partijoje prad\xc4\x97jo konstitucines ir rinkim\xc5\xb3 reformas. 1995 m.\xe2\x80\x93 2001 m. partijos pirmasis sekretorius, 1998 m.\xe2\x80\x93 2002 m. Maroko ministras pirmininkas._NEWLINE_Nuo 2003 m. Socialist\xc5\xb3 Internacionalo pirmininko pavaduotojas. 1969 m. \xe2\x80\x93 1990 m. Arab\xc5\xb3 advokat\xc5\xb3 s\xc4\x85jungos, Arab\xc5\xb3 \xc5\xbemogaus teisi\xc5\xb3 organizacijos Kaire generalinis sekretorius, Arab\xc5\xb3 \xc5\xbemogaus teisi\xc5\xb3 instituto steig\xc4\x97jas.'